WHA แรลลี่ 6 วันพุ่ง 11% โบรกอัพกำไรปี 65 แตะ 3.4 พันล้าน ชูเป้า 4.90 บ.
WHA แรลลี่ 6 วันพุ่ง 11% โบรกอัพเป้ากำไรปี 65 ขึ้น 14% แตะ 3.4 พันล้าน รับยอดขายที่ดินปีนี้ขึ้น 32% เป็น 1,650 ไร่ ขณะที่ธุรกิจโลจิสติกส์สูง แนะนำ “ซื้อ” ราคาเป้าหมาย 4.90 บาท
WHA แรลลี่ 6 วันพุ่ง 11% โบรกอัพเป้ากำไรปี 65 ขึ้น 14% แตะ 3.4 พันล้าน รับยอดขายที่ดินปีนี้ขึ้น 32% เป็น 1,650 ไร่ ขณะที่ธุรกิจโลจิสติกส์สูง แนะนำ “ซื้อ” ราคาเป้าหมาย 4.90 บาท
24 ส.ค. 2565

ผู้สื่อข่าวรายงานว่า วันนี้ (24 ส.ค. 65) ราคาหุ้น บริษัท ดับบลิวเอชเอ คอร์ปอเรชั่น จำกัด (มหาชน) หรือ WHA ณ เวลา 10:35 น. อยู่ที่ระดับ 3.46 บาท บวก 0.06 บาท 1.75% สูงสุดที่ระดับ 3.48 บาท ต่ำสุดที่ระดับ 3.40 บาท ด้วยมูลค่าการซื้อขาย 160.12 ล้านบาท

อย่างไรก็ตามหากย้อนกลับไปดูราคาหุ้นบนกระดานพบว่าราคาหุ้น WHA ปรับตัวขึ้นต่อเนื่องจากวันที่ 16 ส.ค. 65 ปิดที่ระดับ 3.12 บาท ซึ่งมีการปรับตัวขึ้นติดต่อกัน 6 วันทำการขึ้นไปแล้ว 10.90%
โดยสอดคล้องกับปัจจัยพื้นฐานจากการประเมินของ บล.กรุงศรี ระบุว่า ยอดขายที่ดิน (1,000-1,100 ไร่) และโลจิสติกส์ (เซ็นสัญญาแล้ว 111,136 ตรม.) แข็งแกร่งปีนี้ ประกอบกับลูกค้าที่อยู่ระหว่างเจรจาจำนวนมาก ทำให้ WHA ปรับเพิ่มเป้ายอดขายที่ดินปีนี้ขึ้น 32% เป็น 1,650 ไร่ ขณะที่ธุรกิจโลจิสติกส์อาจจะสูงกว่าเป้าที่ตั้งไว้
ทั้งนี้มีการปรับประมาณการกําไรปี 65 ขึ้น 14% เป็น 3.4 พันล้านบาท เพื่อสะท้อนการโอนที่ ดินแปลงใหญ่และอัตรากําไรขั้นต้นดีขึ้นของเวียดนามและเชื่อว่าราคาหุ้นที่ลดลง 5.6% จากต้นปีถึงปัจจุบัน ยังไม่สะท้อนถึงแนวโน้มที่ สดใสของบริษัท คงคำแนะนํา “ซื้อ” ปรับราคาเป้าหมายเป็น 4.90 บาท